Mugen Motorsports

**Mugen Motorsports** (**M-TEC Co., Ltd**) (無限) é unha compañía xaponesa fundada en 1973 por Hirotoshi Honda, o fillo do fundador de Honda Motor Company Soichiro Honda, e Masao Kimura. Mugen, que significa "Sen Límite", "Ilimitado" ou "Vasto", (por iso é polo que comunmente a palabra "Power (Potencia)" se coloca despois, o que denota "Potencia Ilimitada") é un fabricante de pezas e tuneador de motores que fabrica pezas OEM (pezas de equipamento de orixe, Original equipment manufacturer), como kits de carrozaría e escapes deportivos para Honda Motor Company. Malia as conexións familiares, con todo, Mugen non é, e nunca foi, propiedade de Honda Motor Company. O propietario de Mugen, Hirotoshi Honda, foi o principal accionista de Honda desde a morte do seu pai en 1991.

A compañía tunea e compite con vehículos Honda no campionato Super GT, e, adicionalmente, vende repostos no mercado de accesorios a entusiastas afeccionados. Foi parte das alianzas que gañaron o campionato Formula 3000 en 1990 e 1991, e que eventualmente levou á participación de Mugen na Fórmula 1, de  a , e ata 2005 foi o fornecedor exclusivo de motores na Formula Nippon.

## Historia corporativa 
A compañía ten unha forte herdanza de carreiras, xa que Hirotoshi Honda comezou a construír o seu propio auto de carreiras nun taller na casa do seu pai, pouco antes de graduarse da Universidade de Nihon en 1965. Masao Kimura é un veterano piloto con máis de 50 vitorias nos autos deportivos de Honda e nos monoprazas e traballou para Honda R&D  e logo en Honda Racing Service antes de axudar a Hirotoshi Honda a fundar Mugen.

A compañía especialízase no tuneo de Motores Honda. Comezaron co motor de 1200 cc do Honda Civic, pasou a desenvolver, e logo deseñar e construír, tanto motores de dous tempos como de catro tempos, fabricando moitos dos principais compoñentes en se.

En última instancia, Mugen tiña a intención de construír os seus propios vehículos de estrada e o primeiro paso foi a creación de kits para o Honda Ballade CR-X en 1984. Desde entón, a compañía produciu unha serie de kits de carrozaría para Maquinaria de Honda, que culminou co prototipo de Mugen NSX en 1992.

Trala acusación de evasión de impostos de Hirotoshi Honda a fins de 2003, Mugen reestruturouse a principios de 2004 coa fundación de M-TEC. A nova compañía retivo o dereito de usar a marca Mugen marca rexistrada e a súa sede en Asaka, Saitama, nos suburbios do norte de Tokyo, preto da instalación de I+D de Honda en Wako. Aínda que é unha entidade legalmente separada, M-TEC mantivo o persoal existente de Mugen e está encabezado polo ex membro da xunta de Mugen Shin Nagaosa, que era o xerente da división de enxeñería en Mugen e participou na execución do programa de carreiras NSX de Mugen.

## Mugen Racing 
### Monoprazas 
Traballando con Honda, Mugen ampliou gradualmente a súa participación deportiva a todos os niveis do automobilismo. En 1986, introduciuse a Fórmula 3000 no Xapón e Mugen uniu forzas con Honda para construír un motor para a F3000. Presentouse na tempada de 1987 e alugouse a 14 equipos. Ó ano seguinte, Mugen acadou catro dos cinco primeiros postos no campionato xaponés de F3000. En 1989, Mugen entrou na F3000 europea co motor MF308 e gañou o campionato con Jean Alesi, pilotando un Eddie Jordan Racing Reynard. O mesmo ano, a empresa produciu o seu propio prototipo de motor de Fórmula 1 de 3.5L V8, con nome en clave MF350.

En 1988, Mugen comezou a preparar motores Honda para usar na Fórmula 3, gañando a serie xaponesa con Akihiko Nakaya, e en 1990 expandiu o seu negocio a Europa. O mesmo ano, Mugen gañou os seus primeiros campionatos de Fórmula 3 en Europa, levándose o título francés con Éric Hélary, e a coroa británica con Mika Häkkinen ao volante dun West Surrey Racing Ralt, que repetiu o título en 1991 con Rubens Barrichello.

Como a F3000 converteuse nunha serie de especificacións en Europa a partir de 1996 co combo Lola - Judd, a serie xaponesa respondeu facendo de Mugen o único fornecedor do campionato xaponés, agora chamada Fórmula Nippon. M-TEC perdeu o contrato de fornecemento para a tempada 2006, co cambio de regras para permitir que Toyota asociada a TOM'S competira con Mugen como fornecedor de motores.

Mugen continúa gozando do éxito nos circuítos de Fórmula Tres cos seus motores Honda de 2.0 L preparados, gañando 9 títulos en Asia (8 dos cales no Xapón) desde 1988, así como 19 títulos en Europa (15 deles en Gran Bretaña) e 13 en América Latina

Ata 2017, os motores de Fórmula Mugen seguen usándose e gozando do éxito nos diversos campionatos europeos de subidas, empregando o vello chasis de Fórmula e prototipos para subidas.

### Fórmula Un 
[miniatura|right|Mugen forneceu motores derivados de Honda ao equipo [Jordan Grand Prix|Jordan  de Formula 1 entre  e .]]

En 1991 Mugen preparou os motores Honda V10 para Tyrrell pero ao ano seguinte estes motores cambiaron o seu nome a Mugen MF351H e foron transferidos ao equipo Footwork, cos pilotos Aguri Suzuki e Michele Alboreto. En 1993, Mugen permaneceu asociado a Footwork e creou unha versión B do MF351H, utilizado por Aguri Suzuki e Derek Warwick.

Ao final do ano, Mugen cambiou a Team Lotus con plans para o novo Lotus 109. O equipo, cos pilotos Johnny Herbert e Pedro Lamy (logo substituído por Alessandro Zanardi), recibiu fondos insuficientes e o chasis 109 chegou tarde. O motor Mugen, con nome en clave ZA5C, non puido mostrar todo o seu potencial e, despois de que Lotus pechara a finais de ano, Mugen cambiou ao equipo Ligier, que entón estaba dirixido por Flavio Briatore para Tom Walkinshaw, cos pilotos Olivier Panis, Martin Brundle e Aguri Suzuki. O motor de 3.0 L, conforme ás novas regulacións, tiña o nome en clave de MF301H. A asociación con Ligier resultou na primeira vitoria na Fórmula 1 de Mugen no Gran Premio de Mónaco de 1996 con Panis ao volante.

O equipo mercouno Alain Prost en , e chamouno Prost Grand Prix, correu cos motores MF301H-B co que Jarno Trulli chegou a liderar o Gran Premio de Austria antes de sufrir un fallo no motor. Cando Prost asociouse con Peugeot en , Mugen buscou un novo socio e chegou a un acordo de dous anos con Jordan Grand Prix para o cal Mugen produciu o motor MF301H-C. A tempada de 1998 foi un fracaso ata Spa-Francorchamps, cando os pilotos de Jordan Damon Hill e Ralf Schumacher marcaron un dobrete final de 1º e 2º.

A tempada de 1999 deu como resultado un maior éxito con Heinz-Harald Frentzen (Heinz-Harald Frentzen), gañando dúas carreiras, pero logo Honda Motor Company anunciou que volvería cos seus propios motores no ano 2000 con British American Racing. Mugen retirouse da F1 ao final da tempada 2000 deixando tamén a Honda como fornecedor de motores de Jordan a partir de 2001.

Descoñécese se a pesar de usar o nome Honda entre 1991 e 2000, Mugen foi posiblemente financiado pola propia Honda durante este período de tempo, o éxito de Mugen a finais dos 90 provocou o retorno á Fórmula Un de Honda en 2000, entre 1991 e 2000 os motores Mugen gañaron 4 carreiras, unha con Ligier en 1996 e 3 con Jordan, unha en 1998 e dúas en 1999. Mugen conseguiu 16 podios durante a súa etapa na Fórmula Un e logrou un total de 182 puntos cos distintos equipos cos que estivo asociada.

#### Especificacións técnicas do motor MF408S 
miniatura|Motor Mugen MF408S
* Nome do motor: MF408S
* Motor: 90° V8, aspiración natural
* Desprazamento: 4.000&nbsp;cm³
* Max Potencia: 590+ hp (440&nbsp;kW) @ 9.500 rpm
* Max Torque: 383 lbf·ft (519 N·m) @ 7.500 rpm
* Restrictor Size: 33´4&nbsp;mm x2 or 46´8&nbsp;mm x1
* Ignition Type: Direct Injection
* ECU System: EFI Technology Inc
* CDI System: EFI Technology Inc
* Tipo embrague/ Formato carbono / 12'7 cm. 4-discos
* Intervalo de mantemento: >3.000&nbsp;km (>5.000&nbsp;km nas 24h de Le Mans)
* Lonxitude: 559&nbsp;mm (sen incluír volante)
* altura: 577&nbsp;mm (sen incluír volante)
* Ancho: 720&nbsp;mm
* Peso: 131&nbsp;kg
* Altura da manivela: 92&nbsp;mm

#### Especificacións técnicas do motor MF 458S 
Nome do motor: MF458S
* Motor: 90° V8, aspiración natural
* Desprazamento: 4.500&nbsp;cm³
* Max Potencia: 600+ hp (460&nbsp;kW) @ 8.250 rpm
* Max Torque: 398 lbf·ft (587 N·m) @ 7.000 rpm
* Tamaño Restrictor: 33.1&nbsp;mm x2 or 46.6&nbsp;mm x1
* Tipo Ignición: Inxección directa
* Unidade de control de motor: EFI Technology Inc
* Acendido de descarga de condensador: EFI Technology Inc
* Tipo embrague/ Formato carbono / 12´7 cm. 4-discos
* Intervalo mantenemento: >3.000&nbsp;km (>5.000&nbsp;km nas 24h de Le Mans)
* Lonxitude: 559&nbsp;mm (sen incluír volante)
* altura: 577&nbsp;mm (sen incluír volante)
* ancho: 720&nbsp;mm
* Peso: 131&nbsp;kg
* Altura da manivela: 92&nbsp;mm

### Carreiras de motos
#### Carreiras de TT na Illa de Man 
[miniatura|right| [Bruce Anstey pilotando para o equipo Mugen Shinden San en Parliament Square, Ramsey]]
Novamente en colaboración con Honda, Mugen converteuse na forza dominante nas motocicletas con motor eléctrico que compiten nas Isle of Man TT Races. Nos catro anos desde a súa introdución no TT Zero, a velocidade media do Mugen Shinden ao redor do Snaefell Mountain Course aumentou desde 164´499&nbsp;km/h en 2012 a 191´961&nbsp;km/h en 2015. 
; 2012
Facendo o seu debut competitivo no TT Illa de Man de 2012, John McGuinness levou ao Mugen Shinden Ni ao segundo lugar detrás do MotoCzysz de Michael Rutter a unha velocidade media de 176´266&nbsp;km/h.
*Mugen RR Experimental Spec. (Honda Civic Type R-based) (2008)
*Honda Civic 5D MUGEN (2008)
*Honda NSX Mugen RR (2009)
*Honda Civic Mugen RR Advanced Concept (2009)
*Honda Accord Mugen 24sc (2009)
*Honda Odyssey Mugen (2009)
*Honda Insight ZE2 (Mugen Zero-Lift) (2010)
*Honda CR-Z: RR Concept (2012)
*Honda CBR1000RR
*Honda City ZX 2009

### Produción de vehiculos
*2008 Civic Mugen Si comercializado en Norte América
*2007 Civic Mugen RR comercializado no Xapón
*CR-Z Mugen
*Prelude Mugen

## Estatísticas na Fórmula 1
### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Referencias
## Ligazóns externas
*Mugen Official Site
*Forum Community for Mugen Enthusiasts and Owners
*Mugen authorised agent for United States of America 
*Mugen authorised agent for New Zealand and Pacific Islands
*2009 Civic Type R Mugen Championship White available in the UK